xml version="1.0" encoding="UTF-8"?


Euroopan unionin C 133I/2023


| | | |
| --- | --- | --- |
| | | ISSN 1977-1053 |
| Euroopan unionin virallinen lehti | | C 133I |
| European flag | | |
| Suomenkielinen laitos | Tiedonantoja ja ilmoituksia | 66. vuosikerta 17. huhtikuu 2023 |

---

| | | |
| --- | --- | --- |
| Sisältö | | Sivu |
| | II   Tiedonannot | |
| | EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT | |
| | Euroopan komissio | |
| 2023/C 133 I/01 | [Komission tiedonanto – Muutokset komission tiedonantoon – Täydentävät suuntaviivat moottoriajoneuvojen myyntiä ja korjaamista sekä varaosien jakelua koskevien sopimusten vertikaalisista rajoituksista](http://publications.europa.eu/resource/uriserv/OJ.CI.2023.133.01.0001.01.FIN.xhtml) | [1](#CI2023133FI.01000101.doc) |

---

| | |
| --- | --- |
| FI | |

---

II Tiedonannot

EUROOPAN UNIONIN TOIMIELINTEN, ELINTEN, TOIMISTOJEN JA VIRASTOJEN TIEDONANNOT

Euroopan komissio

| | | | |
| --- | --- | --- | --- |
| 17.4.2023 | FI | Euroopan unionin virallinen lehti | CI 133/1 |

---

KOMISSION TIEDONANTO

Muutokset komission tiedonantoon – Täydentävät suuntaviivat moottoriajoneuvojen myyntiä ja korjaamista sekä varaosien jakelua koskevien sopimusten vertikaalisista rajoituksista

(2023/C 133 I/01)

1.

Muutetaan komission tiedonantoa – Täydentävät suuntaviivat moottoriajoneuvojen myyntiä ja korjaamista sekä varaosien jakelua koskevien sopimusten vertikaalisista rajoituksista [(1)](#ntr1-CI2023133FI.01000101-E0001) seuraavasti.

2.

Korvataan 2 kappaleessa ilmaisu ”Euroopan unionin toiminnasta tehdyn sopimuksen 101 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 20 päivänä huhtikuuta 2010 annetun komission asetuksen (EU) N:o 330/2010” ilmaisulla ”Euroopan unionin toiminnasta tehdyn sopimuksen 101 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 10 päivänä toukokuuta 2022 annetun komission asetuksen (EU) 2022/720”. Korvataan alaviitteen 3 sisältö seuraavasti: ”[EUVL L 134, 11.5.2022, s. 4](http://publications.europa.eu/resource/oj/JOL_2022_134_R_TOC).”, ja korvataan alaviitteen 4 sisältö seuraavasti: ”[EUVL C 248, 30.6.2022, s. 1](http://publications.europa.eu/resource/oj/JOC_2022_248_R_TOC).”

3.

Korvataan 17 kappale seuraavasti:

| | |
| --- | --- |
| ”(17) | Sopimuksiin ei sovelleta moottoriajoneuvojen ryhmäpoikkeusasetusta, jos ne sisältävät vakavimpia kilpailunrajoituksia. Nämä kilpailunrajoitukset luetellaan yleisen vertikaalisen ryhmäpoikkeusasetuksen 4 artiklassa ja moottoriajoneuvojen ryhmäpoikkeusasetuksen 5 artiklassa. Koska vakavimmat rajoitukset ovat merkittäviä kilpailun rajoituksia, joiden oletetaan yleensä aiheuttavan nettohaittaa kilpailulle, komissio noudattaa vakavimpia rajoituksia sisältäviä moottoriajoneuvoalan sopimuksia arvioidessaan seuraavia periaatteita: a) jos sopimukseen sisältyy yleisen vertikaalisen ryhmäpoikkeusasetuksen 4 artiklassa ja moottoriajoneuvojen ryhmäpoikkeusasetuksen 5 artiklassa tarkoitettu vakavimpiin kuuluva rajoitus, kyseinen sopimus kuuluu todennäköisesti perussopimuksen 101 artiklan 1 kohdan soveltamisalaan ja b) yleisen vertikaalisen ryhmäpoikkeusasetuksen 4 artiklassa ja moottoriajoneuvojen ryhmäpoikkeusasetuksen 5 artiklassa tarkoitetun vakavimpiin kuuluvan rajoituksen sisältävä sopimus ei todennäköisesti täytä perussopimuksen 101 artiklan 3 kohdan edellytyksiä. Yritys voi kuitenkin osoittaa, että yksittäisessä tapauksessa tällainen sopimus täyttää perussopimuksen 101 artiklan 3 kohdan edellytykset. Tätä varten yrityksen on perusteltava, että tehokkuushyödyt ovat todennäköisiä ja todennäköisesti johtuvat vakavimpiin kuuluvan kilpailunrajoituksen sisällyttämisestä sopimukseen, sekä osoitettava, että muut perussopimuksen 101 artiklan 3 kohdan edellytykset täyttyvät.” |

4.

Korvataan 19 kappale seuraavasti:

| | |
| --- | --- |
| ”(19) | ”Alkuperäisillä osilla tai varusteilla” tarkoitetaan osia tai varusteita, jotka valmistetaan moottoriajoneuvon valmistajan kyseisen moottoriajoneuvon kokoonpanoa varten tuotettaville osille ja varusteille laatimien eritelmien ja tuotantostandardien mukaisesti (ks. moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetun Euroopan parlamentin ja neuvoston asetuksen (EU) 2018/858 [(2)](#ntr2-CI2023133FI.01000101-E0002) 55 artiklan 5 kohdan toinen kappale).” |

5.

Korvataan 21 kappaleen ensimmäinen virke seuraavasti:

”Yleisen vertikaalisen ryhmäpoikkeusasetuksen 4 artiklan f alakohdan mukaan vakavimpia kilpailunrajoituksia on komponenttien toimittajan ja kyseiset komponentit tuotteisiinsa sisällyttävän ostajan välinen sopimus, jolla estetään toimittajaa myymästä tai rajoitetaan sen mahdollisuutta myydä kyseisiä komponentteja varaosina loppukäyttäjille tai riippumattomille korjaamoille, tukkumyyjille tai muille palveluntarjoajille, joita ostaja ei ole valtuuttanut korjaamaan tai huoltamaan tavaroitaan.”

6.

Korvataan 26 kappaleen kaksi viimeistä virkettä seuraavasti:

”Ryhmäpoikkeusasetuksia sovelletaan kilpailukieltovelvoitteisiin, jotka voidaan uusia viiden vuoden jälkeen hiljaisella sopimuksella, edellyttäen, että ostaja voi tosiasiallisesti neuvotella uudelleen tai irtisanoa velvoitteen sisältävän vertikaalisen sopimuksen kohtuullisen irtisanomisajan puitteissa ja kohtuullisin kustannuksin, jolloin ostaja voi tosiasiallisesti vaihtaa toimittajaansa viiden vuoden määräajan päätyttyä.”

7.

Korvataan 31 kappale seuraavasti:

”Yleisen vertikaalisen ryhmäpoikkeusasetuksen 1 artiklan 1 kohdan f alakohdan mukaan kilpailukieltovelvoitteella tarkoitetaan ”mitä tahansa suoraa tai välillistä velvoitetta, joka aiheuttaa sen, että ostaja ei voi valmistaa, hankkia, myydä eikä jälleenmyydä sopimuksessa tarkoitettujen tavaroiden tai -palvelujen kanssa kilpailevia tavaroita tai palveluja, tai mitä tahansa suoraa tai välillistä ostajalle asetettua velvoitetta, jonka mukaan tämän on ostettava toimittajalta tai toimittajan osoittamalta muulta yritykseltä yli 80 prosenttia ostajan sopimuksessa tarkoitettujen tavaroiden tai -palvelujen tai merkityksellisillä markkinoilla niiden kanssa korvattavissa olevien tuotteiden ostojen kokonaismäärästä, joka lasketaan ostajan edellisen kalenterivuoden ostojen arvon perusteella tai määrän perusteella, jos tämä on tavanomainen käytäntö alalla”.”

8.

Korvataan 34 kappaleessa alaviitteen 19 sisältö seuraavasti: ”Ks. yleiset vertikaaliset suuntaviivat, 310 kappale.”

9.

Korvataan 38 kappaleessa ilmaisu ”yleisten vertikaalisten suuntaviivojen VI.2.1 jaksossa” ilmaisulla ”yleisten vertikaalisten suuntaviivojen 8.2.1 kohdassa”.

10.

Korvataan 40 kappaleessa ilmaisu ”yleisten vertikaalisten suuntaviivojen VI.2.1 jaksossa” ilmaisulla ”yleisten vertikaalisten suuntaviivojen 8.2.1 kohdassa”.

11.

Korvataan 44 kappaleen ensimmäinen virke seuraavasti:

| | |
| --- | --- |
| ”(44) | Laadullisilla perusteilla rajoitetaan jakelijoiden tai korjaamoiden määrää epäsuorasti asettamalla ehtoja, joita kaikki niistä eivät voi täyttää, kun taas määrällisillä perusteilla rajoitetaan jakelijoiden tai korjaamoiden määrää suoraan esimerkiksi vahvistamalla niiden lukumäärä.” |

12.

Korvataan 46 kappale seuraavasti:

| | |
| --- | --- |
| ”(46) | Valikoivat jakelusopimukset arvioidaan yleisten vertikaalisten suuntaviivojen 4.6.2 kohdassa esitettyjen yleisten periaatteiden mukaisesti. Ryhmäpoikkeusasetuksilla myönnetään poikkeus valikoiville jakelusopimuksille tuotteen luonteesta tai sovellettujen valikoivien perusteiden luonteesta riippumatta, olivatpa ne määrällisiä tai laadullisia, kunhan osapuolten markkinaosuudet ovat enintään 30 prosenttia. Poikkeuksen myöntämisen ehtona on kuitenkin se, että sopimukset eivät saa sisältää yleisen vertikaalisen ryhmäpoikkeusasetuksen 4 artiklassa ja moottoriajoneuvojen ryhmäpoikkeusasetuksen 5 artiklassa vahvistettuja vakavimpia kilpailunrajoituksia tai yleisen vertikaalisen ryhmäpoikkeusasetuksen 5 artiklassa säädettyjä poikkeuksen soveltamisalan ulkopuolelle jätettyjä rajoituksia, joita ei voida erottaa muusta sopimuksesta. Jos kyseinen soveltamisalan ulkopuolelle jätetty rajoitus voidaan erottaa muusta sopimuksesta, jäljelle jäävään vertikaaliseen sopimukseen sovelletaan edelleen ryhmäpoikkeusta.” |

13.

Korvataan 47 kappale seuraavasti:

| | |
| --- | --- |
| ”(47) | Yleisessä vertikaalisessa ryhmäpoikkeusasetuksessa on kolme vakavimpiin lukeutuvaa rajoitusta, jotka liittyvät erityisesti valikoivaan jakeluun. Asetuksen 4 artiklan c alakohdan i alakohdan mukaan luonteeltaan vakavimpia kilpailunrajoituksia ovat sellaiset, joilla rajoitetaan alueita tai asiakkaita, joille valikoivan jakelujärjestelmän jäsenet voivat myydä sopimuksessa tarkoitettuja tavaroita tai palveluita. Tällaisiin vakavimpiin kilpailunrajoituksiin liittyy kuitenkin poikkeuksia, kuten rajoitus, joka rajoittaa valikoivan jakelujärjestelmän jäsenten ja niiden asiakkaiden aktiivista myyntiä alueelle tai asiakasryhmälle, joka on varattu toimittajalle tai jonka toimittaja on osoittanut enintään viidelle yksinmyyjälle (yleisen ryhmäpoikkeusasetuksen 4 artiklan c alakohdan i alakohdan 1 alakohta); rajoitus, joka koskee valikoivan jakelujärjestelmän jäsenten ja niiden asiakkaiden aktiivista tai passiivista myyntiä valtuuttamattomille jakelijoille, jotka sijaitsevat alueella, jolla valikoivaa jakelujärjestelmää sovelletaan (yleisen ryhmäpoikkeusasetuksen 4 artiklan c alakohdan i alakohdan 2 alakohta); rajoitus, joka koskee valikoivan jakelujärjestelmän jäsenten sijoittautumispaikkaa (yleisen ryhmäpoikkeusasetuksen 4 artiklan c alakohdan i alakohdan 3 alakohta); rajoitus, joka koskee tukkutasolla toimivien valikoivan jakelujärjestelmän jäsenten aktiivista tai passiivista myyntiä loppukäyttäjille (yleisen ryhmäpoikkeusasetuksen 4 artiklan c alakohdan i alakohdan 4 alakohta); ja rajoitus, joka koskee mahdollisuutta aktiivisesti tai passiivisesti myydä komponentteja, jotka on toimitettu tuotteisiin sisällytettäviksi, asiakkaille, jotka käyttäisivät ne saman tyyppisten tuotteiden valmistamiseen kuin toimittajan valmistamat tuotteet (yleisen ryhmäpoikkeusasetuksen 4 artiklan c alakohdan i alakohdan 5 alakohta). Yleisen vertikaalisen ryhmäpoikkeusasetuksen 4 artiklan c alakohdan ii alakohdan mukaan luonteeltaan vakavimpiin kilpailunrajoituksiin kuuluu rajoitus, joka rajoittaa ristikkäisiä toimituksia kaupan samalla tai eri tasoilla toimivien valikoivan jakelujärjestelmän jäsenten välillä. Yleisen vertikaalisen ryhmäpoikkeusasetuksen 4 artiklan c alakohdan iii alakohdan mukaan luonteeltaan vakavimpiin kilpailunrajoituksiin kuuluu rajoitus, jolla rajoitetaan vähittäistasolla toimivien valikoivan jakelujärjestelmän jäsenten aktiivista tai passiivista myyntiä loppukäyttäjille, lukuun ottamatta yleisen vertikaalisen ryhmäpoikkeusasetuksen 4 artiklan c alakohdan i alakohdan 1 ja 3 alakohdassa mainittuja poikkeuksia. Nämä kolme vakavimpiin lukeutuvaa rajoitusta ovat erityisen merkityksellisiä moottoriajoneuvojen jakelussa.” |

14.

Korvataan 51 kappaleessa ilmaisu ”4 artiklan c alakohtaa” ilmaisulla ”4 artiklan c alakohdan iii alakohtaa”.

15.

Korvataan 53 kappale seuraavasti:

| | |
| --- | --- |
| ”(53) | Kuten yleisten vertikaalisten suuntaviivojen 146 kappaleessa selitetään, valikoivan jakelun mahdollisia kilpailuriskejä ovat tuotemerkin sisäisen kilpailun väheneminen ja erityisesti kumulatiivisten vaikutusten tapauksessa tietynlaisten jakelijoiden sulkeminen markkinoilta sekä kilpailun heikkeneminen ja toimittajien tai ostajien välisen mahdollisesti kilpailunvastaisen yhteistyön (kolluusion) helpottuminen, kun ostajien lukumäärää rajoitetaan.” |

16.

Korvataan 54 kappaleen viimeinen virke seuraavasti:

”Puhtaasti laadullinen valikoiva jakelu voi jäädä perussopimuksen 101 artiklan 1 kohdan soveltamisalan ulkopuolelle, jos näiden suuntaviivojen 43 kappaleessa esitetyt kolme edellytystä täyttyvät.”

17.

Korvataan 60 kappaleen viimeinen virke seuraavasti:

”Olisi sen vuoksi kiinnitettävä erityistä huomiota kolmeen toimintatapaan, jotka voivat rajoittaa tätä kilpailua estämällä riippumattomia toimijoita saamasta olennaisia tuotantopanoksia tai käyttämällä väärin lakisääteisiä ja/tai laajennettuja takuusitoumuksia riippumattomien korjaamojen poissulkemiseen tai asettamalla valtuutettujen korjaamoverkostojen jäseneksi pääsyn ehdoksi muita kuin laadullisia perusteita.”

18.

Korvataan 62 kappaletta edeltävä otsikko seuraavasti:

”Riippumattomien toimijoiden mahdollisuudet saada olennaisia tuotantopanoksia”

19.

Korvataan 62 kappale seuraavasti:

| | |
| --- | --- |
| ”(62) | Puhtaasti laadullinen valikoiva jakelu voi jäädä perussopimuksen 101 artiklan 1 kohdan soveltamisalan ulkopuolelle, jos näiden suuntaviivojen 43 kappaleessa esitetyt kolme edellytystä täyttyvät. Valtuutettujen korjaamojen ja/tai varaosien jakelijoiden kanssa tehdyt laadulliset valikoivat jakelusopimukset voivat kuitenkin kuulua perussopimuksen 101 artiklan 1 kohdan soveltamisalaan, jos yksi sopimuspuolista toimii kyseisten sopimusten yhteydessä tavalla, joka sulkee riippumattomat toimijat markkinoilta esimerkiksi siten, että niiden käyttöön ei anneta tuotantopanoksia, kuten teknisiä tietoja, välineitä, koulutusta ja ajoneuvojen tuottamaa dataa, jotka ovat olennaisia korjauksen ja huollon kannalta. Tällöin riippumattomien toimijoiden käsite kattaa riippumattomat korjaamot ja varaosien valmistajat ja jakelijat, korjauslaitteiden ja -työkalujen valmistajat ja jakelijat, teknisten tietojen ja ajoneuvon tuottaman datan julkaisijat, autokerhot, tiepalveluiden tarjoajat, tarkastus- ja testauspalveluiden tarjoajat sekä koulutuspalveluita korjaamoille tarjoavat yritykset.” |

20.

Lisätään 62 kappaleen jälkeen 62 a kappale seuraavasti:

| | | | | | | | |
| --- | --- | --- | --- | --- | --- | --- | --- |
| ”(62a) | Kun arvioidaan, voiko tiettyjen, esimerkiksi näiden suuntaviivojen 62 kappaleessa tarkoitettujen tuotantopanosten epääminen johtaa siihen, että kyseiset sopimukset kuuluvat perussopimuksen 101 artiklan 1 kohdan soveltamisalaan, olisi otettava huomioon muun muassa seuraavat seikat: | | | | --- | --- | | a) | onko kyseisen tuotantopanoksen epäämisellä tuntuva vaikutus riippumattoman toimijan mahdollisuuksiin hoitaa tehtävänsä ja luoda kilpailupainetta markkinoilla (eli tuotantopanos on olennainen korjaamisen ja huollon kannalta); | | | | | --- | --- | | b) | onko kyseinen tuotantopanos valtuutetun korjaamoverkoston jäsenten saatavilla; jos se on jossakin muodossa valtuutetun verkoston saatavilla, se olisi annettava syrjimättömästi myös riippumattomien toimijoiden käyttöön; | | | | | --- | --- | | c) | käytetäänkö kyseistä tuotantopanosta lopulta moottoriajoneuvojen korjaamisessa ja huollossa [(3)](#ntr3-CI2023133FI.01000101-E0003) vai lähinnä muuhun tarkoitukseen [(4)](#ntr4-CI2023133FI.01000101-E0004), kuten varaosien tai työkalujen valmistukseen.” | |

21.

Lisätään uuden 62 a kappaleen jälkeen 62 b kappale seuraavasti:

| | |
| --- | --- |
| ”(62 b) | Kun osapuolet harkitsevat kieltäytyvänsä turvallisuussyistä luovuttamasta tiettyä korjauksen ja huollon kannalta olennaista tuotantopanosta, kuten johonkin näiden suuntaviivojen 62 kappaleessa kuvattuun luokkaan kuuluvaa tuotantopanosta, niiden olisi arvioitava, olisiko kyseisen tuotantopanoksen luovuttamisesta kieltäytyminen oikeasuhteinen keino ratkaista kyseiset turvallisuuteen liittyvät huolenaiheet. Niiden olisikin erityisesti selvitettävä, olisivatko vähemmän rajoittavat toimenpiteet riittäviä.” |

22.

Lisätään ennen 63 kappaletta otsikko seuraavasti:

”Tekniset tiedot”

23.

Lisätään 63 kappaleen alkuun seuraava:

| | |
| --- | --- |
| ”(63) | Tekniset tiedot voivat olla korjaus- ja huoltotoiminnan kannalta olennainen tuotantopanos. Määriteltäessä, onko tietty tekninen tieto korjaus- ja huoltotoiminnassa olennainen tuotantopanos, on otettava huomioon näiden suuntaviivojen 62 a kappaleessa esitetyt perusteet. Tekniset tiedot olisi erotettava toisen tyyppisistä tiedoista, kuten kaupallisista tiedoista [(5)](#ntr5-CI2023133FI.01000101-E0005), jotka voidaan perustellusti evätä.” |

24.

Korvataan 65 kappale seuraavasti:

| | |
| --- | --- |
| ”(65) | Moottoriajoneuvojen ja niiden perävaunujen sekä tällaisiin ajoneuvoihin tarkoitettujen järjestelmien, komponenttien ja erillisten teknisten yksiköiden hyväksynnästä ja markkinavalvonnasta, asetusten (EY) N:o 715/2007 ja (EY) N:o 595/2009 muuttamisesta sekä direktiivin 2007/46/EY kumoamisesta 30 päivänä toukokuuta 2018 annetussa Euroopan parlamentin ja neuvoston asetuksessa (EU) 2018/858 säädetään muun muassa moottoriajoneuvojen korjaamiseen ja huoltamiseen tarvittavien tietojen jakamisesta. Lisäksi Euroopan parlamentin ja neuvoston asetuksen (EU) 2018/858 liitteen X muuttamisesta siltä osin kuin on kyse ajoneuvon sisäisen valvontajärjestelmän tietojen ja korjaamiseen ja huoltamiseen tarvittavien tietojen vakiomuotoisesta saatavuudesta sekä ajoneuvon turvatekijöitä koskevien tietojen saatavuutta koskevista menettelyistä 20 päivänä toukokuuta 2021 annetussa komission delegoidussa asetuksessa (EU) 2021/1244 [(6)](#ntr6-CI2023133FI.01000101-E0006) säädetään erityinen menettely riippumattomien toimijoiden hyväksymiselle ja valtuuttamiselle saamaan pääsy ajoneuvojen turvaominaisuuksiin. Komissio ottaa nämä asetukset huomioon arvioidessaan tapauksia, joissa epäillään, ettei teknisiä korjaus- ja huoltotietoja ole annettu.” |

25.

Korvataan 66 kappale seuraavasti:

| | |
| --- | --- |
| ”(66) | Tekniikan kehitys merkitsee, että teknisen tiedon käsite ei ole tarkkarajainen. Tällä hetkellä teknisiä tietoja ovat muun muassa tietokoneohjelmat, virhekoodit ja muut parametrit (ja niiden päivitykset), joita tarvitaan toimittajan suosittelemien asetusten käyttöönottamiseksi tai palauttamiseksi sähköisissä moottorin ohjausyksiköissä, kehittyneissä kuljettajan apujärjestelmissä ja sähköajoneuvojen akkujen hallintajärjestelmissä, ajoneuvojen valmistenumerot tai muut yksilöintimenetelmät, varaosaluettelot, korjaus- ja huoltomenettelyt, käytännön työssä saadut tiettyyn malliin tai erään liittyvien tyypillisten ongelmien ratkaisumallit, ilmoitukset takaisinkutsuista ja muut ilmoitukset korjauksista, joita voidaan tehdä veloituksetta valtuutetussa korjaamoverkostossa. Varaosakoodi tai muut tiedot, joita tarvitaan ajoneuvon valmistajan tuotemerkillä varustetun, kyseiseen yksittäiseen moottoriajoneuvoon soveltuvan oikean varaosan yksilöimiseksi (eli varaosa, jonka ajoneuvon valmistaja toimittaisi yleensä valtuutetun korjaamoverkostonsa jäsenille kyseisen ajoneuvon korjaamiseksi), katsotaan myös tekniseksi tiedoksi [(7)](#ntr7-CI2023133FI.01000101-E0007), kuten myös tiettyjen varaosien asentamiseksi tarvittavat aktivointikoodit. Myös asetuksen (EU) 2018/858 asiaankuuluvia vaatimuksia ja luetteloita olisi pidettävä ohjeistuksena siitä, mitä komissio pitää teknisenä tietona perussopimuksen 101 artiklaa sovellettaessa.” |

26.

Korvataan 67 kappaleen viimeinen virke seuraavasti:

”Perussopimuksen 101 artiklassa ei kuitenkaan velvoiteta toimittajaa esittämään teknisiä tietoja vakiomuodossa tai määritetyn teknisen järjestelmän avulla, kuten standardin EN ISO 18541 – 2014 mukaisesti tai eräiden tavaroiden luokittelusta yhdistettyyn nimikkeistöön 18 päivänä maaliskuuta 2009 annetun komission asetuksen (EY) N:o 295/2009 [(8)](#ntr8-CI2023133FI.01000101-E0008) mukaista vakiomuotoa tai teknistä järjestelmää käyttäen.”

27.

Lisätään 67 kappaleen jälkeen otsikko ja 67 a kappale seuraavasti:

”Ajoneuvon tuottama data

| | |
| --- | --- |
| (67a) | Siltä osin kuin ajoneuvon tuottama data on olennaista korjaamisen ja huollon kannalta, näiden suuntaviivojen 62–67 kappaleessa esitetyt näkökohdat koskevat myös tällaisten tietojen saatavuutta riippumattomille toimijoille. Määriteltäessä, onko tietty ajoneuvon tuottama data korjaus- ja huoltotoiminnassa olennainen tuotantopanos, on otettava huomioon näiden suuntaviivojen 62 a kappaleessa esitetyt perusteet. Tässä yhteydessä olisi käytettävä ohjenuorana olemassa olevia standardeja ja asetuksen (EU) 2018/858 asiaankuuluvia vaatimuksia [(9)](#ntr9-CI2023133FI.01000101-E0009).” |

28.

Lisätään ennen 68 kappaletta otsikko seuraavasti:

”Työkalut ja koulutus”

29.

Korvataan 68 kappale seuraavasti:

| | |
| --- | --- |
| ”(68) | Siltä osin kuin työkalut ja/tai koulutus ovat olennaisia korjaamisen ja huollon kannalta, näiden suuntaviivojen 62–67 kappaleessa esitetyt näkökohdat koskevat myös niiden saatavuutta riippumattomille toimijoille. Määriteltäessä, onko tietty työkalu ja/tai koulutus korjaus- ja huoltotoiminnassa olennainen tuotantopanos, on otettava huomioon näiden suuntaviivojen 62 a kappaleessa esitetyt perusteet. ”Työkaluilla” tarkoitetaan tässä myös mahdollisuutta käyttää sähköisiä vianmäärityslaitteita ja muita työkaluja, tietokoneohjelmia, mukaan lukien niiden säännölliset päivitykset, ja kyseisten työkalujen myynnin jälkeisiä palveluita.” |

30.

Lisätään 68 kappaleen jälkeen otsikko ja 68 a kappale seuraavasti:

”Muita näkökohtia

| | |
| --- | --- |
| (68 a) | Tietyn tekijän, kuten näiden suuntaviivojen 62–68 kappaleessa esitettyihin luokkiin kuuluvan tuotantopanoksen, kuten ajoneuvon tuottaman datan, jota moottoriajoneuvovalmistajat eivät anna kyseisen valtuutetun korjaamoverkoston jäsenten käyttöön, epääminen voi olla perussopimuksen 102 artiklan nojalla väärinkäytös, jos määräävässä asemassa oleva toimittaja ei anna tällaista tekijää riippumattomien toimijoiden käyttöön [(10)](#ntr10-CI2023133FI.01000101-E0010).” |

---

[(1)](#ntc1-CI2023133FI.01000101-E0001)  [EUVL C 138, 28.5.2010, s. 16](http://publications.europa.eu/resource/oj/JOC_2010_138_R_TOC).

[(2)](#ntc2-CI2023133FI.01000101-E0002)  [EUVL L 151, 14.6.2018, s. 1](http://publications.europa.eu/resource/oj/JOL_2018_151_R_TOC).

[(3)](#ntc3-CI2023133FI.01000101-E0003)  Kuten julkaisijoille toimitettu tieto edelleentoimitettavaksi moottoriajoneuvojen korjaamoille.

[(4)](#ntc4-CI2023133FI.01000101-E0004)  Korjaamisessa ja huollossa käytettäviksi tiedoiksi olisi katsottava moottoriajoneuvon varaosan asentamista tai moottoriajoneuvoon käytettävää työkalua koskevat tiedot. Varaosan valmistuksessa käytettäviä suunnitteluun, tuotantoprosessiin tai materiaaleihin liittyviä tietoja ei pitäisi katsoa tähän luokkaan kuuluviksi, ja ne voidaan sen vuoksi evätä.

[(5)](#ntc5-CI2023133FI.01000101-E0005)  Näissä suuntaviivoissa kaupallisilla tiedoilla tarkoitetaan tietoja, joita käytetään korjaus- ja huoltoliiketoiminnan harjoittamiseen mutta joita ei tarvita moottoriajoneuvojen varsinaiseen korjaamiseen tai huoltoon. Esimerkkejä tästä ovat laskutusohjelmat tai tiedot valtuutetun verkoston jäsenten veloittamista tuntitariffeista.

[(6)](#ntc6-CI2023133FI.01000101-E0006)  [EUVL L 272, 30.7.2021, s. 16](http://publications.europa.eu/resource/oj/JOL_2021_272_R_TOC).

[(7)](#ntc7-CI2023133FI.01000101-E0007)  Riippumattoman toimijan ei pitäisi joutua ostamaan kyseistä varaosaa tämän tiedon saamiseksi.

[(8)](#ntc8-CI2023133FI.01000101-E0008)  [EUVL L 95, 9.4.2009, s. 7](http://publications.europa.eu/resource/oj/JOL_2009_095_R_TOC).

[(9)](#ntc9-CI2023133FI.01000101-E0009)  Tähän sisältyy se, että tällaiset tiedot ovat riippumattomien toimijoiden saatavilla langattomien suuralueverkkojen tuella toteutettavia korjaus- ja huoltotoimia varten. Ks. asetuksen (EU) 2018/858 61 artiklan 11 kohta.

[(10)](#ntc10-CI2023133FI.01000101-E0010)  Sen osalta, milloin toimittamisesta kieltäytymistä voidaan unionin tuomioistuinten mukaan pitää SEUT-sopimuksen 102 artiklan nojalla väärinkäytöksenä, ks. mm. asia C-7/97 Oscar Bronner GmbH & Co. KG v. Mediaprint Zeitungs- und Zeitschriftenverlag GmbH & Co. KG, Mediaprint Zeitungsvertriebsgesellschaft mbH & Co. KG and Mediaprint Anzeigengesellschaft mbH & Co. KG, ECLI:EU:C:1998:569; yhdistetyt asiat C-241/91 P ja C-242/91 P, Radio Telefis Eireann (RTE) and Independent Television Publications Ltd (ITP) v. komissio, ECLI:EU:C:1995:98; asia T-201/04, Microsoft Corp. v. komissio, ECLI:EU:T:2007:289; ja asia C-165/19 P, Slovak Telekom, a.s. v. komissio, ECLI:EU:C:2021:239.

---